Document ID: /roh_data/filtered/fineweb-2-filterrobots_roh.jsonl.gz/2974

El deplorescha la decisiun che va la cuntraria via da la strategia dal chantun. Ins saja dapi onns vidlonder dad empruvar dad unir las pitschnas organisaziuns turisticas tar grondas. Ord ses punct da vista na saja betg optimal d’avair sisum la Surselva 2 differentas organisaziuns turisticas.
Surtut en la fasa actuala, nua ch’il turissem Grischun ha da sbatter, deplorescha Parolini la decisiun. Las sfidas sajan gia grondas avunda. E sch’ins na chattia nagin consens en in’organisaziun che fa il marketing ensemen, saja quai in nausch signal.